钦定古今图书集成/历象汇编/乾象典/第040卷 > 中秋之夕封生仲坚卫生行之携酒与诗见过
## 钦定古今图书集成/历象汇编/乾象典/第040卷 > 中秋之夕封生仲坚卫生行之携酒与诗见过

《各依韵以答》二首　　　　　　段成己

万籁声沉暮霭收，长河泻浪洗清秋。遥天千里淡如
水，明月一轮光满楼。随意倾银成胜赏，谁家横玉调
新愁。可怜白首蟾宫客，羞对嫦娥说旧游。

二

夜凉河汉静无声，澄澈天开万里晴。蟾吐寒光呈皎
洁，桂排疏影甚分明。良宵可喜故人共，醉语那知邻
舍惊。一片诗魂招不得，九霄直与月俱清。